*Obvezne Bilješke uz Bilancu*

*sa stanjem na dan 31.12.2022. godine*

Naziv proračuna: Općina Viškovo

OIB: 28350474809

RKP broj: 31171

Adresa: Vozišće 3, 51216 VIŠKOVO

**Uvodna bilješka**

Temeljem članka 14. Pravilnika o financijskom izvještavanju u proračunskom računovodstvu (NN 37/22.) dan je u nastavku pregled sudskih sporova u tijeku, dok pregled ugovornih odnosa koji uz ispunjenje određenih uvjeta mogu postati obveza ili imovina Općine Viškovo (dana kreditna pisma, hipoteke i slično), nije iskazan u ovim bilješkama, s obzirom da prema postojećim podacima, na dan 31. prosinca 2022. godine nije utvrđeno postojanje takvih ugovornih odnosa. Također, ovim bilješkama obuhvaćeno je i obrazloženje po stavkama imovine, obveza i vlastitih izvora koje su iskazane u bilanci sa stanjem na dan 31. prosinca 2022. godine.

**Bilješka broj 1.**

Procijenjena vrijednost potencijalnih sudskih sporova u tijeku na dan 31. 12. 2022. godine iznosi 427.564,82 kn i sastoji se od 3 sudska spora za koje nije moguće procijeniti vrijeme njihovog okončanja, odnosno vrijeme priljeva ili odljeva sredstava. S obzirom da je 19. rujna 2022. sklopljena sudska nagodba sa Stečajnom masom iza Gramat d.o.o. iznos potencijalnih obveza smanjen je za 11.655.641,70 kn.



Proračunski korisnici nisu imali iskazane podatke o ugovornim odnosima koji uz ispunjenje određenih uvjeta mogu postati obveza ili imovina, kao ni podatke o procijenjenoj vrijednosti potencijalnih sudskih sporova.

**Bilješka broj 2.**

**Ukupna konsolidirana knjigovodstvena vrijednost imovine (ŠIFRA B001)** Općine Viškovo sa stanjem na dan 31. prosinca 2022. godine iznosi **433.553.255,03 kn** ili 10,7% višeu usporedbi sa stanjem na dan 1. siječnja 2022. godine, a obuhvaća **nefinancijsku imovinu (ŠIFRA B002)** knjižne vrijednosti **374.970.122,81 kn** ili 3,7% više u usporedbi sa stanjem 1. siječnja 2022. godine i **financijsku imovinu (ŠIFRA 1)** u iznosu od **58.583.132,22 kn** ili 94,4%više odstanja na početku godine**.**

**Bilješka broj 3.**

**Nefinancijska imovina (ŠIFRA B002)** iznosi 374.970.122,81 kni odnosi se na sljedeće:

* **Neproizvedenu dugotrajnu imovinu (ŠIFRA 01)** u iznosu od 192.223.372,93 kuna što predstavlja povećanje od 1,4% vrijednosti ove imovine na početku godine. Do povećanja je došlo zbog nabave zemljišta potrebnog za izgradnju cesta i primljenog darovanog zemljišta od Republike Hrvatske za izgradnju cesta i platoa u RZ Marišćina.
* U ukupnoj vrijednosti neproizvedene dugotrajne imovine na knjižnu vrijednost imovine Dječjeg vrtića Viškovo odnosi se **251.102,97** kn. Ostali proračunski korisnici nemaju svoju dugotrajnu neproizvedenu imovinu.
* **Proizvedenu dugotrajnu imovinu (ŠIFRA 02)** koja iznosi 136.350.207,22 kn što predstavlja 3,3% manje u odnosu na početno stanje, a rezultat je smanjenja vrijednosti imovine po osnovi obračuna ispravka vrijednosti za tekuću godinu i povećanja vrijednosti imovine po osnovi izvršenih ulaganja u tijeku godine. Veća odstupanja prisutna su na:
* ceste, željeznice i ostali prometni objekti **(šifra 0213)** iznose 68.373.821,56 kn i povećani su za 2,7% zbog dodatnih ulaganja u postojeće ceste
* ostali građevinski objekti **(šifra 0214)** iznose 60.980.099,27 kn i povećani su za 10,9% zbog prijenosa objekata javne rasvjete sa konta 0227 na 0214
* uredskoj opremi **(šifra 0221)** koja iznosi 4.481.737,74 kn i za 2,3% je povećana u odnosu na početno stanje zbog nabavke računalne i druge uredske opreme za redovne potrebe poslovanja,
* komunikacijska oprema **(šifra 0222)** iznosi 135.054,80 kn i za 2,7% smanjena je vrijednost iste u odnosu na prethodnu godinu
* oprema za održavanje i zaštitu **(šifra 0223)** iznosi 1.404.882,76 kn i za 2,6% smanjena je vrijednost iste u odnosu na prethodnu godinu
* medicinska i laboratorijska oprema **(šifra 0224)** iznosi 606.766,93 kn i povećana je za 8,3% zbog nabavke opreme za potrebe mještana
* uređaji, strojevi i oprema za ostale namjene **(šifra 0227)** iznose 4.911.453,05 kn i manji su za 54,4% zbog prijenosa objekata javne rasvjete na konto 0214
* prijevozna sredstva u cestovnom prometu **(šifra 0231)** iznose 877.773,17 kn i povećana su za 30,1% zbog nabavke električnog službenog automobila koji je sufinanciran sredstvima Fonda za zaštitu okoliša i nabavke motocikla za potrebe prometnog redara
* knjige **(šifra 0241)** iznose 5.401.151,95 kn i povećane su za 4,5% u odnosu na vrijednost iste u odnosu na prethodnu godinu
* ulaganja u računalne programe **(šifra 0262)** iznosi 1.021.363,91 kn i povećana su za 5,7% vrijednosti iste u odnosu na prethodnu godinu
* **Sitni inventar u upotrebi (šifra 042)**, vrijednost kojega iznosi 855.370,26 kn, smanjen je za 4,20% za izvršene rashode tijekom izvještajne godine i zbog prijenosa dijela sitnog inventara u evidenciju osnovnih sredstava. U istom iznosu iskazan je i ispravak vrijednosti sitnog inventara s obzirom da se isti otpisuje jednokratno. U tome, na nabavnu, odnosno otpisanu vrijednost sitnog inventara Dječjeg vrtića Viškovo odnosi se 564.706,04 kn, a JU Knjižnice i čitaonice Halubajska zora odnosi se iznos od 64.674,43 kn. Ostali proračunski korisnici nemaju evidentirane vrijednosti sitnog inventara.
* u ukupnoj vrijednosti proizvedene dugotrajne imovine na knjižnu vrijednost imovine Dječjeg vrtića Viškovo odnosi se **616.178,20 kn**, u okviru koje su postrojenja i oprema iskazani u iznosu od 516.530,28 kn, prijevozna sredstva iznose 93.866,67 kn, a nematerijalna proizvedena imovina koja se odnosi na računalne programe iznosi 5.781,25. Na knjižnu vrijednost imovine JU Knjižnica i čitaonica Halubajska zora odnosi se iznos od **5.470.163,49 kn** u okviru kojeg knjižna vrijednost postrojenja i opreme iznosi 63.074,04 kn, knjiga 5.401.151,95 kn, a nematerijalna proizvedena imovina koja se odnosi na računalne programe iznosi 5.937,50 kn. Ostali proračunski korisnici nemaju svoju dugotrajnu imovinu.

**Dugotrajna nefinancijska imovina u pripremi (ŠIFRA 05)** iznosi 46.396.542,66 kn i povećana je za 49,4% u odnosu na stanje 1. siječnja. Veća odstupanja odnose se na:

* građevinske objekte u pripremi **(šifra 051)** koji iznose 29.453.431,00 kn ili 102,7% više nego na početku godine, a do povećanja je došlo zbog tri veće investicije i to izgradnje Kuće halubajskega zvončara, izgradnje cesta i platoa za RZ Marišćina i izgradnje i uređenja kružnog toka u centru Viškova kod groblja, a ta ulaganja nisu dovršena do kraja izvještajne godine
* ostalu nematerijalnu proizvedenu imovinu u pripremi **(šifra 055)** koja iznosi 16.914.704,73 kn i koja je za 2,6% veća u odnosu na stanje 01. siječnja 2022. godine, a povećanje se odnosi na ulaganja izvršena za pripremu projektne i prostorno planske dokumentacije za gradnju objekata.

**Bilješka broj 4.**

**Financijsku imovinu (ŠIFRA 1)** koja iznosi 58.583.132,22 kn,čine:

* **Novac u banci i blagajni (ŠIFRA 11)** u iznosu od 27.805.398,05 kn što je znatno povećanje od stanja na početku godine, 1.938,7% više od stanja na početku godine, a do povećanja je došlo zbog primljenih sredstava kredita od Zagrebačke banke za izgradnju Kuće halubajskega zvončara u iznosu od 23.940.506,31 kn. Sredstva se nalaze na posebnom računu kod Zagrebačke banke.
* **Depoziti, jamčevni polozi i potraživanja od zaposlenih te za više plaćene poreze i ostalo (šifra 12)** iznose 1.013.893,61 kn što predstavlja povećanje od 34,6% u odnosu na početak godine najvećim dijelom zbog ostalih potraživanja **(šifra 129**) koji iznose 536.800,14 kn i odnose se na potraživanja od proračunskih korisnika za nerefundirana bolovanja od HZZO-a i druga potraživanja iz poslovnih odnosa, a do povećanja je došlo kod Dječjeg vrtića Viškovo zbog potraživanja od 403.311,13 kn za uređenje okoliša Dječjeg vrtića. Depoziti u tuzemnim institucijama **(šifra 1211)**  odnose se na depozite u banci za odobrene poduzetničke kredite u iznosu od 143.992,62 kn te ostale depozite u iznosu od 333.100,85 kn.
* **Potraživanja za dane zajmove (šifra 13)** iznose 417.263,78 kuna što je 15,8% manje u odnosu na početno stanje, a odnosi se na neutrošena razvojna sredstva koja KD Čistoća naplaćuje u okviru cijene komunalnih usluga na području općine i koja namjenski troši za potrebe razvoja svoje komunalne djelatnosti. Naplaćena razvojna sredstva i njihov utrošak evidentiraju se u skladu sa Zakonom o komunalnom gospodarstvu kao prihod, odnosno rashod jedinice lokalne samouprave na čijem se području isporučuje komunalna usluga, dok se neutrošeni iznos razvojnih sredstava evidentira kao potraživanje za dani zajam i prenosi u sljedeće izvještajno razdoblje.
* **Dionice i udjeli u glavnici (šifra 15)** iznose ukupno 24.079.800,00 kn. Udjeli se odnose na sljedeće:

- Udio u glavnici KD-a “Vodovod i kanalizacija” u iznosu od 19.141.800 kn;

- Udio u glavnici KD-a “Čistoća” u iznosu od 573.500 kn;

- Udio u glavnici KD-a “Autotrolej” u iznosu od 299.700 kn;

- Udio u glavnici Centra za brdsko-planinsku poljoprivredu u iznosu 4.000 kn;

- Udio u glavnici TD-a Ekoplus d.o.o. u iznosu od 3.910.800 kn;

- Udio u glavnici KD-a Viškovo u iznosu od 150.000 kn.

* **Potraživanja za prihode poslovanja (šifra 16)** povećana su za 56,7% u odnosu na početno stanje i iznose 2.814.835,8 kn. Do povećanja je došlo zbog povećanja potraživanja za poreze **(šifra 161)** koji iznose 3.474.169,06 kn, a najvećim dijelom se odnose na potraživanja za porez na promet nekretnina koje je evidentirano na kraju izvještajne godine temeljem izvještaja Porezne uprave koja sukladno propisima vodi razrez, naplatu i evidenciju istog. Potraživanja za prihode od imovine **(šifra 164)** iznose 115.278,84 kuna, a odnose se na potraživanja za zatezne kamate, koncesije, zakup poslovnih prostora, zemljišta i opreme, za grobne naknade te kamate za dane zajmove po osnovi obročne otplate komunalnog doprinosa. Potraživanja za upravne i administrativne pristojbe, pristojbe po posebnim propisima i naknade **(šifra 165)** iznose 3.794.076,20 kn i povećana su 8,2%, a najvećim dijelom se odnose na komunalne doprinose i naknade. Ispravak vrijednosti potraživanja iznosi 4.610.455,11 kn i rezultat je primjene primjene čl. 37a. Pravilnika o proračunskom računovodstvu i računskom planu prema kojem se na kraju godine provodi ispravak vrijednosti potraživanja uzimajući u obzir kašnjenje u naplati **(šifra 169)**. Ne uzimajući u obzir ispravak vrijednosti, potraživanja su 21,04% veća od početnog stanja najvećim dijelom se povećanje odnosi na stanje potraživanja za porez na promet nekretnina evidentirano na kraju izvještajne godine temeljem izvještaja Porezne uprave koja sukladno propisima vodi razrez, naplatu i evidenciju istog. Prihodi od imovine **(šifra 164)** iznose 115.278,84 kuna, a odnose se na potraživanja za zatezne kamate, koncesije, zakup poslovnih prostora, zemljišta i opreme, za grobne naknade te kamate za dane zajmove po osnovi obročne otplate komunalnog doprinosa, a povećana a su ukupno za 34,6% u odnosu na početak godine. Potraživanja za upravne i administrativne pristojbe, pristojbe po posebnim propisima i naknade **(šifra 165)** iznose 3.794.076,20 kn i povećana su 8,2%, a najvećim dijelom se odnose na komunalne doprinose i naknade. Ukupno su povećanja potraživanja u skladu s dinamikom dospijeća potraživanja i provedenim postupcima naplate dospjelih potraživanja, ali i zbog izvršene terenske izmjere objekata na području dijela Općine Viškovo čime je povećan broj obveznika komunalne naknade.
* u okviru ovih potraživanja konsolidirana su potraživanja Dječjeg vrtića Viškovo u iznosu od 226.157,89 kn koja se najvećim dijelom odnose na potraživanja za sufinanciranje usluge smještaja djece u vrtiću. Ostali proračunski korisnici nisu iskazali potraživanja za prihode poslovanja.
* **Potraživanja od prodaje nefinancijske imovine (ŠIFRA 17)** iznose 18.922,54 kuna, a odnose se na potraživanja od prodaje stambenih objekata u skladu s dinamikom otplate stanova na kojima je ostvareno stambeno pravo.
* **Rashodi budućih razdoblja i nedospjela naplata prihoda (ŠIFRA 19)** iznose 2.433.018,86 kn, a odnose se na kontinuirane rashode budućih razdoblja (ŠIFRA 193), odnosno na obveze evidentirane u 2022. godini za rashode koji terete sljedeću proračunsku godinu. Od ukupno iskazanog iznosa kontinuiranih rashoda budućih razdoblja na rashode JU Knjižnice i čitaonice „Halubajska zora“ odnosi se 45.158,31 kn, a na rashode Dječjeg vrtića Viškovo 532.510,79 kn.

**Bilješka broj 5.**

**Obveze i vlastiti izvori (ŠIFRA B003)** na dan 31.12.2022. godine iznose 433.553.255,03kn i veći su za 10,7% u odnosu na početno stanje. Odnose se na obveze (ŠIFRA 2) u iznosu 53.803.200,58 kn i vlastite izvore (ŠIFRA 9) u iznosu od 379.750.054,45 kn. U ukupnoj konsolidiranoj vrijednosti obveza i vlastitih izvora na Dječji vrtić Viškovo odnosi se 1.659.207,81 kn, a na JU Knjižnica i čitaonica „Halubajska zora“ 5.516.682,80 kn ili ukupno 7.175.890,61 kn, što je udio od 1,7%. Ostali proračunski korisnici nemaju evidentirane obveze, niti vlastite izvore na dan 31. prosinca 2022. godine.

**Bilješka broj 6.**

**Obveze (ŠIFRA 2)** iznose ukupno 53.803.200,58 kn, od čega se na obveze proračunskih korisnika odnosi 1.034.758,79kn ili 1,9% udjela, a sastoje se od:

* **obveza za rashode poslovanja (ŠIFRA 23)** u iznosu od 5.379.652,48 kn, a čine ih **obveze za zaposlene (ŠIFRA 231)** u iznosu od 1.147.618,71 kn i **obveze za materijalne rashode (ŠIFRA 232)** koje iznose ukupno 1.679.501,09 kn. U stanju ovih obveza na obveze Dječjeg vrtića Viškovo odnosi se 988.239,48 kn, a na obveze JU Knjižnice i čitaonice „Halubajska zora“ 46.519,31 kn, što je ukupno 1.034.758,79 kn ili 19,2% udjela, dok ostali proračunski korisnici nemaju evidentirane obveze na dan 31. prosinca 2022. godine
* **obveza za financijske rashode (ŠIFRA 234)** koje su u cijelosti obveze proračuna, iznose 10.559,20 kn i manji su za 6,0%
* **obveza za subvencije (ŠIFRA 235)** koje su u cijelosti obveze proračuna, iznose 6.474,65 kn i manju su za 98,9% jer je u 2022. godini podmirena subvencija KD Autotroleju za pokriće gubitka iz 2018. godine
* **obveza za naknade građanima i kućanstvima (šifra 237)** koje iznose 1.505.747,71 kn, a što predstavlja povećanje od 17,% u odnosu na početno stanje, najvećim dijelom se odnose na obveze za sufinanciranje smještaja djece u vrtićima, produženog boravka i prehrane za učenike osnovnih škola i u cijelosti su obveze proračuna
* **ostalih tekućih obveza (šifra 239)** koje iznose 1.029.751,12 kn i veće su za 74,2%. Odnose se na obveze po osnovi poreza na dodanu vrijednost po obračunu na dan 31. prosinca 2022. godine koje dospijevaju u 2023. godini te na obveze po osnovi jamčevina i naplaćenih tuđih prihoda (naknada za uređenje voda) dok se na obveze proračunskih korisnika odnosi ukupno 430.518,77 kn ili 41,8% udjela
* **obveze za nabavu nefinancijske imovine (šifra 24)** iznose 5.297.855,51 kn, što predstavlja povećanje od 68,6% u usporedbi s iznosom na početku godine, a u skladu su s dinamikom dospijeća istih
* **obveze za kredite i zajmove (šifra 26)** iznose 43.125.692,59 kn ili 158,2% više od početnog stanja i u skladu su s dinamikom oplate i rokovima dospijeća kredita. Do povećanja je došlo jer je realiziran dugoročni kredit Zagrebačke banke za izgradnju Kuće halubajskega zvončara

Općenito, do odstupanja stanja obveza na dan 31. prosinca u odnosu na stanje 1. siječnja 2022. godine došlo je zbog različite dinamike terećenja i iznosa preuzetih obveza te rokova njihovog dospijeća tijekom pojedine izvještajne godine.

**Bilješka broj 7.**

**Vlastiti izvori (ŠIFRA 9)** iznose **379.750.054,45 kn** ili 3,6% više nego na početku godine, a rezultat su povećanja izvora za vrijednost nabavljene imovine tijekom godine i smanjenja izvora po osnovi izvršenog ispravka vrijednosti imovine te otpisa, prijenosa vlasništva i otuđenja, odnosno prodaje imovine tijekom godine.

U ukupnim konsolidiranim vlastitim izvorima na izvore Dječjeg vrtića Viškovo odnosi se iznos od 670.968,33 kn, a na izvore JU Knjižnica i čitaonica „Halubajska zora“ iznos od 5.470.163,49 kn ili ukupno 6.141.131,82 kn, što je 1,6% udjela. Ostali proračunski korisnici nemaju evidentirane vlastite izvore na dan 31. prosinca 2022. godine.

**Bilješka broj 8.**

Ukupni rezultat, kao razlika iskazanog **viška/manjka prihoda** na dan 31. prosinca 2022. godine, koji uključuje i preneseni rezultat iz proteklih godina, iznosi 19.681.456,96 kn viška prihoda i primitaka za raspolaganje u sljedećem razdoblju, a čini ga višak prihoda poslovanja u iznosu od 11.453.051,76 kn, višak primitaka od financijske imovine u iznosu od 26.503.463,45 kn i manjak prihoda od nefinancijske imovine u iznosu od 18.275.058,25 kn. Od ukupnog manjka prihoda od nefinancijske imovine na Dječji vrtić Viškovo odnosi se 403.311,13 kn.

**Bilješka broj 9.**

U izvanbilančnim zapisima evidentirani su dani i primljeni instrumenti osiguranja plaćanja i potencijalne obveze po sudskim sporovima u ukupnom iznosu od 61.824.438,78 kn od čega se 60.000,00 kn odnosi na Dječji vrtić Viškovo.

KLASA: 400-08/22-01/01

URBROJ: 2170-35-05/04-23-20

Datum: 24. veljače 2023. godine

Osoba za kontakt: *Eleonora Sokolić Brusić univ. spec. oec*

Telefon za kontakt: 051/490-997

Odgovorna osoba:

Općinska načelnica: M.P.

Sanja Udović, dipl. oec.